Kletsrym-nuweling betree Top-20 | Maroela Media
Kletsrym-nuweling betree Top-20
Hoewel ons nog nie veel van die nuwe kletsrymer Biggy weet nie, is een ding seker: Luisteraars is mal oor sy eerste enkelsnit, "Dames".
Die musiekvideo van dié liedjie het al 137 000 trefslae gehad binne die eerste maand van bekendstelling. "Dames" was ook die afgelope week die derde meeste afgelaaide snit op digitale platforms (in die Afrikaanse kategorie), wat Biggy 'n toetrede tot die Maroela Media Afrikaanse Top-20 besorg.
Die oplewing van kletsrym as 'n genre laat my terugdink aan die 1990's toe Mr Fat, Brasse van die Kaap, DJ Ready D, Prophets of da City en ander kletsrymers ongelooflik populêr was en 'n kanaal soos die destydse MK89 ook 'n platform kon skep om kletsrym na die res van Suid-Afrika te bring. Is daar 'n mark vir kletsrym vandag? Beslis.
Met meer as 'n miljoen aflaaie op digitale platforms en 'n paar Ghoema-toekennings het Early B die afgelope jaar gewys kletsrym as 'n genre is gesond en hier om te bly.
In vandeesweek se Maroela Media Afrikaanse Top-20 is daar vier snitte wat styg, agt wat daal en sewe wat onveranderd bly, met een nuwe liedjie wat die week se Top-20 betree.
Janie Bay klim verder die week tot by no. 4 met "Amper daar". Die musiekvideo van dié liedjie is ook onlangs bekendgestel.
Dit gaan nou so swaar met die jeug veral die minderhede oor die diskriminerende wetgewing wat hulle verhoed om te werk dat kinders deesdae ook enigiets sal doen vir n inkomste ,baie hartseer.
Dat so song top 20 haal wys maar net dat "seks sells"
Wel gedaan dit sal obviously baie likes of views he op YouTube
Wat het ek sopas gesien!
Ek is so siek en sat vir kou-gom (dieselfde versreël oor en oor en oor) musiek en kletsrym. Dit lyk my die publiek is so gebreinspoel dat hulle dit nie eens agter kom nie. Mense betaal honderde rande om na sanger/esse te luister wat een versreël oor en oor herkou vir 3minute lank. As jy vra waaroor dit gaan dan kry jy: dit dans lekker maar weet nie eintlik waaroor die lied gaan nie; of, Ag dis n "cool tune" Daar is baie min kunstenaars wat regtig bydrae tot woord en musiek! Uit meer as 1000 CD's in my versameling,… Lees meer »